**คำนำ**

 ตามที่องค์การบริหารส่วนตำบลเมืองเกษตร ได้ประกาศใช้แผนพัฒนาท้องถิ่นสี่ปี (พ.ศ.2561 - 2564) เมื่อวันที่ 16 ธันวาคม 2559 นั้น

 เนื่องจากแผนงาน/โครงการที่บรรจุในแผนพัฒนาท้องถิ่นสี่ปี (พ.ศ.2561-2564) องค์การบริหารส่วนตำบลเมืองเกษตร ยังไม่ครอบคลุมกิจกรรมที่องค์การบริหารส่วนตำบลเมืองเกษตรจะดำเนินการในปี พ.ศ.2562 องค์การบริหารส่วนตำบลเมืองเกษตร จึงมีความจำเป็นต้องจัดทำแผนพัฒนาท้องถิ่นสี่ปีองค์การบริหารส่วนตำบลเมืองเกษตร (พ.ศ.2561-2564) เพิ่มเติม (ฉบับที่ 3) โดยอาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และที่แก้ไขเพิ่มเติม (ฉบับที่ 2) พ.ศ.2559 ข้อ 22 การเพิ่มเติมหรือเปลี่ยนแปลงแผนพัฒนาท้องถิ่นสี่ปี หวังเป็นอย่างยิ่งว่าแผนพัฒนาท้องถิ่นสี่ปีองค์การบริหารส่วนตำบลเมืองเกษตร ฉบับนี้ จะสามารถบรรลุเป้าหมายและเกิดประโยชน์สูงสุดให้แก่ประชาชนในเขตตำบลเมืองเกษตรทั้งสามารถแก้ไขปัญหาความเดือดร้อนต่างๆ ได้อย่างมีประสิทธิภาพมากที่สุด และสุดท้ายนี้ขอขอบคุณคณะกรรมการพัฒนาองค์การบริหารส่วนตำบลเมืองเกษตร คณะกรรมการสนับสนุนการจัดทำแผนพัฒนาองค์การบริหารส่วนตำบลเมืองเกษตร ประชาคมท้องถิ่น เจ้าหน้าที่หน่วยงานต่าง ๆ ในองค์การบริหารส่วนตำบลเมืองเกษตร ภาครัฐและเอกชน ที่ให้ความร่วมมือในการจัดทำแผนพัฒนาท้องถิ่นสี่ปี (พ.ศ.2561-2564) เพิ่มเติม (ฉบับที่ 3) องค์การบริหารส่วนตำบลเมืองเกษตร ให้สำเร็จลุล่วงด้วยดีมา ณ โอกาสนี้

งานนโยบายและแผน

 องค์การบริหารส่วนตำบลเมืองเกษตร

สารบัญ

หน้า

หลักการและเหตุผล 1

บัญชีโครงการพัฒนา

- ผ 07 บัญชีสรุปโครงการพัฒนา 2

- ผ 01 รายละเอียดโครงการพัฒนา สำหรับ อปท.ดำเนินการเอง 4

- ผ 08 บัญชีครุภัณฑ์ 8

**หลักการและเหตุผล**

ในการเพิ่มเติมแผนพัฒนาท้องถิ่นสี่ปี (พ.ศ.2561 – 2564) (ฉบับที่ 3)

 องค์การบริหารส่วนตำบลเมืองเกษตร มีภารกิจสำคัญในการพัฒนาท้องถิ่นในเขตพื้นที่รับผิดชอบเพื่อพัฒนาคุณภาพชีวิตของประชาชนในส่วนรวมให้ดีขึ้น และได้มีการจัดทำและประกาศการใช้แผนพัฒนาท้องถิ่นสี่ปี (พ.ศ.2561 – 2564) เมื่อวันที่ 16 ธันวาคม 2559

 เนื่องจากองค์การบริหารส่วนตำบลเมืองเกษตร มีความจำเป็นในการเพิ่มเติม โครงการตามยุทธศาสตร์การพัฒนาขององค์การบริหารส่วนตำบลเมืองเกษตร เพื่อให้สอดคล้องกับข้อเท็จจริงและสถานการณ์ปัจจุบันตามภารกิจและอำนาจหน้าที่ และเพื่อเป็นการเชื่อมโยงโครงการ/กิจกรรมให้สอดคล้องกับการจัดทำงบประมาณรายจ่ายประจำปี เพื่อให้เหมาะสม สอดคล้องกับปัญหาและความต้องการของประชาชน ทั้งนี้เพื่อนำไปใช้เป็นกรอบในการพิจารณาจัดสรรงบประมาณดำเนินการโครงการ/กิจกรรมต่าง ๆ ตามระเบียบกฎหมายต่อไป

 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และ(ฉบับที่ 2) พ.ศ.2559 กำหนดให้ท้องถิ่นดำเนินการจัดทำแผนพัฒนาท้องถิ่นสี่ปี เพื่อเป็นแนวทางการพัฒนาของท้องถิ่น โดยแผนพัฒนาสามารถแก้ไข เพิ่มเติมหรือเปลี่ยนแปลงได้ตามความจำเป็นและเหมาะสม โดยให้เป็นไปตามระเบียบนี้

“ข้อ ๒๒ เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลง

แผนพัฒนาท้องถิ่นสี่ปีได้ โดยให้ดำเนินการตามขั้นตอน ดังนี้

(๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่น

สี่ปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น

(๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่น

สี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

(๓) ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือ

เปลี่ยนแปลงและประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลง

เพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล สำหรับองค์การ

บริหารส่วนตำบลให้ผู้บริหารท้องถิ่นเสนอร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้ต่อไป”

ในกรณีแผนพัฒนาท้องถิ่นสี่ปีมีระยะเวลาการใช้บังคับเหลืออยู่ไม่ถึงหนึ่งร้อยแปดสิบวันไม่ให้

ดำเนินการเพิ่มเติมหรือเปลี่ยนแปลง

 ดังนั้น เพื่อให้การดำเนินงานเป็นไปอย่างถูกต้องตามระเบียบฯ และเพื่อให้เกิดประสิทธิภาพและประสิทธิผลในการปฏิบัติงาน องค์การบริหารส่วนตำบลเมืองเกษตร จึงได้เพิ่มเติมโครงการเพื่อบรรจุในแผนพัฒนาท้องถิ่นสี่ปี (พ.ศ.2561 – 2564) เพิ่มเติม (ฉบับที่ 3)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*